stanford-oval/wikipedia huggingface dataset:
Muhsen al-Barazi

Muhsin al-Barazi (arab. محسن البرازي;‎ 1904 – 14. elokuuta 1949) oli syyrialainen lakimies, akateemikko ja poliitikko. Hän toimi lyhyen ajan Syyrian 24. pääministerinä vuonna 1949, ja hänet teloitettiin sen jälkeen, kun hänen hallituksensa kaatoi vallankaappauksen.
Muhsen al-Barazi
Varhainen elämä

Muhsen al-Barazi syntyi vuonna 1904 Haman kaupungissa, joka oli osa Osmanien valtakuntaa. Hän kuului vaikutusvaltaiseen al-Barazin heimoon. Al-Barazi sai korkeakoulutuksen ja opiskeli lakia ja politiikkaa Pariisissa, Ranskassa. Hänen koulutustaustansa ja kielitaitonsa antoivat hänelle erinomaiset valmiudet poliittiseen uraan.
Poliittinen Ura

Palattuaan Syyriaan al-Barazi alkoi toimia aktiivisesti maan politiikassa. Hän oli mukana useissa hallituksissa ja toimi eri ministeritehtävissä ennen pääministeriksi nousuaan. Hänestä tuli tunnettu ja vaikutusvaltainen poliitikko, joka edisti kansallisia ja sosiaalisia uudistuksia.
Vuonna 1949 Syyriassa tapahtui useita sotilasvallankaappauksia, ja poliittinen tilanne oli epävakaa. Al-Barazi nimitettiin pääministeriksi kesäkuussa 1949 Husni al-Za'imin johtaman sotilasvallankaappauksen jälkeen. Hänen hallituskautensa jäi lyhyeksi, ja hän toimi pääministerinä vain muutaman kuukauden ajan.
Kuolema

Muhsen al-Barazi teloitettiin 14. elokuuta 1949 yhdessä presidentti Husni al-Za'imin kanssa, kun eversti Sami al-Hinnawi johti uutta vallankaappausta. Hänen kuolemansa oli osa laajempaa poliittista puhdistusta, jonka tarkoituksena oli poistaa al-Za'imin hallinnon tukijat ja palauttaa valta siviilihallinnolle.
Perintö

Al-Barazi muistetaan yhtenä Syyrian poliittisen historian merkittävistä hahmoista, vaikka hänen aikansa pääministerinä oli lyhyt. Hän oli osa Syyrian poliittisen murroksen kautta, joka muokkasi maan tulevaisuutta toisen maailmansodan jälkeen. Al-Barazin perintö elää edelleen, erityisesti kurdiyhteisön keskuudessa, joka näkee hänet yhtenä merkittävänä kurdipoliitikkona Syyrian historiassa.
Ilmari Rostila

Rostila vuonna 2023.
Ilmari Rostila (s. 1950 Helsinki) on suomalainen sosiaalityön oppiaineen ja hyvinvointipalvelujen järjestämisen maisteriohjelman professori Tampereen yliopiston Porin yksikössä. Porin yksikön johtajana hän toimi 2004–2006. Koulutukseltaan hän on yhteiskuntatieteiden tohtori.
Rostila on Tampereen kaupunginvaltuuston perussuomalaisten ryhmän puheenjohtaja. Hän on Suomalaisuuden liiton hallituksen jäsen sekä Vapaa kielivalinta ry:n perustajajäsen ja puheenjohtaja vuodesta 2007.
Rostila vastustaa pakkoruotsia. Hänen mielestään kielipolitiikka on irrallaan todellisuudesta, sillä kielitaidon osaamisen tarpeet eivät vastaa toteutunutta kielipolitiikkaa.
Hänen poikansa Onni on Perussuomalaisten kansanedustaja.
Sebastian Cossa

| Sebastian Cossa |
| --- | --- |
 Cossa AHL-liigassa vuonna 2022
Henkilötiedot
Syntynyt: 21. marraskuuta 2002 (ikä 22) Hamilton, Ontario
Kansalaisuus:   Kanada
Jääkiekkoilija
Pelipaikka:  maalivahti
Hanska:  vasen
Pituus:  201 cm
Paino:  100 kg
Seura
Seura:  Detroit Red Wings
Sarja:  NHL
Pelaajaura
Pääsarjaura:  2024–
NHL-varaus:  15. varaus, 2021 Detroit Red Wings
Sebastian Cossa (s. 21. marraskuuta 2002 Hamilton, Ontario, Kanada) on kanadalainen jääkiekkomaalivahti. Cossa edustaa NHL-joukkue Detroit Red Wingsia. Hänen hanskakätensä on vasen. Cossa on pelannut yhdessä NHL:n runkosarjan ottelun. Tässä ottelussa hänen päästettyjen maalien keskiarvonsa oli 2,67 maalia ottelua kohden ja hänen torjuntaprosenttinsa oli 85,7%. Uran tilastot päivitetty 11. joulukuuta 2024.
Cossan kasvattajaseura on Fort McMurray MHA. Ennen NHL-uraansa hän pelasi WHL-juniorisarjassa Edmonton Oil Kingsin joukkueessa. Detroit Red Wings varasi hänet ensimmäisellä kierroksella 15. varausvuorolla vuoden 2021 varaustilaisuudessa. Hänellä on sopimus joukkueen kanssa kauden 2025–2026 loppuun saakka.
Jarmo Kekäläinen

| Jarmo Kekäläinen |
| --- | --- |
 Jarmo Kekäläinen vuonna 2012.
Henkilötiedot
Syntynyt: 3. heinäkuuta 1966 (ikä 58)
Kansalaisuus:   Suomi
Jääkiekkoilija
Lempinimi:  Keku, Jampe
Pelipaikka:  vasen laitahyökkääjä
Maila:  vasen
Pituus:  181 cm
Paino:  80 kg
Pelaajaura
Pääsarjaura:  1985–1995
Aik. seurat:  Ilves Clarkson University Boston Bruins Maine Mariners KalPa Tappara Ottawa Senators P.E.I. Senators SC Rapperswil-Jona Västerås IK
Jarmo Kekäläinen (s. 3. heinäkuuta 1966 Tampere) on suomalainen jääkiekkovaikuttaja ja entinen jääkiekkoilija.
Pelaajana

Kekäläinen oli pelipaikaltaan laitahyökkääjä, ja hän aloitti uransa KalPassa I-divisioonassa. Jääkiekon SM-liigassa hän edusti Tampereen Ilvestä kahden kauden ajan, jonka jälkeen hän siirtyi Pohjois-Amerikkaan viettäen kolme seuraavaa kauttaan NCAA-liigassa Clarksonin yliopiston Golden Knights -joukkueessa. Ammattilaisliiga NHL:ssä Kekäläinen debytoi kaudella 1989–1990 Boston Bruinsissa, jossa kaksi vuotta vietettyään hän palasi SM-liigaan. Hän pelasi kauden 1991–1992 kasvattajaseurassaan KalPassa ollen tuolloin seurahistorian kallein suomalainen pelaajahankinta. Seuraavana kautena hän vaihtoi seuraa ja meni Tampereen Tapparaan. NHL:ään hän palasi vielä seuraavan kauden ajaksi edustamaan Ottawa Senatorsia, ja uransa viimeisen kauden hän vietti Ruotsissa Västerås IK:ssa. NHL:n runkosarjassa Kekäläinen pelasi yhteensä 55 ottelua tehopistein 5+8=13.
Johtajana

Päätettyään uransa Kekäläinen siirtyi HIFK:n urheilutoimenjohtajaksi, ja voitti seuran kanssa Suomen mestaruuden keväällä 1998. Vuonna 1999 hän siirtyi Ottawa Senatorsiin pelaajatarkkailun johtajaksi, ja vuonna 2002 hän aloitti työskentelyn St. Louis Bluesiin amatööriscoutingin johtajana. Kesäkuussa 2005 hänet nimettiin St. Louisin varatoimitusjohtajaksi, ja vuoden 2010 toukokuussa hänet nimitettiin Helsingin Jokereiden toimitusjohtajaksi.
Helmikuussa 2013 Kekäläinen nimettiin NHL-seura Columbus Blue Jacketsin toimitusjohtajaksi. Hän aloitti tehtävissään välittömästi. Hänestä tuli samalla ensimmäinen eurooppalainen NHL-seuran toimitusjohtaja.
Toukokuussa 2021 Kekäläinen teki Blue Jacketsin kanssa kauden 2024–2025 loppuun saakka ulottuvan jatkosopimuksen.
Helmikuussa 2024 Kekäläinen erotettiin Blue Jacketsin toimitusjohtajan tehtävästä.
Muuta

Kekäläisen perheeseen kuuluu vaimo ja kaksi tytärtä. Hän harrastaa nykyään muun muassa maratonia ja on juossut Bostonin maratonin alle kolmeen tuntiin.
Koulutus

Kauppatieteiden maisteri, Tampereen yliopisto
Bachelor of Science in Management, Clarksonin yliopisto
Aiheesta muualla

Jarmo Kekäläinen Elite Prospects. Everysport Media Group AB. (englanniksi)
Kekäläinen Niiralanmonttu.comissa (Arkistoitu – Internet Archive)
Jarmo Kekäläinen nhlfinns.com:ssa
Jatkoaika.comin uutinen Kekäläisen nimityksestä maajoukkueen pelaajatarkkailijaksi
Dupont, Kevin Paul: He's No Stranger to Bruins Colors. Boston Globe, 20.9.1989.  Artikkelin verkkoversio. (englanniksi)
| --- | --- |
Auktoriteettitunnisteet: Henkilöt :  Yle
Kat Falls

| Kat Falls> Henkilötiedot |
| --- | --- |
Syntynyt: 1964 (ikä 59–60) Silver Spring, Maryland, Yhdysvallat
Kansalaisuus:  yhdysvaltalainen
Puoliso:  Robert Falls
Kirjailija
Äidinkieli: englanti
Tuotannon kieli: englanti
Tyylilajit:  sci-fi
Palkinnot
 Young People's Literature Award (2011) 
Aiheesta muualla
Kotisivut
Löydä lisää kirjailijoitaKirjallisuuden teemasivulta
Kat Falls (o.s. Moynihan) (s. 1964 Silver Spring, Maryland, Yhdysvallat) on yhdysvaltalainen kirjailija, joka kirjoittaa dystopista scifiä. Hänen kirjoittamistaan kirjoista on kaksi kirjaa käännetty suomeksi vuonna 2011: Veden alla ja Vastavirta.
Opiskelu ja henkilökohtainen elämä

Falls vietti nuoruutensa Silver Springissä. Hän opiskeli Rensselaer Polytechnic Institutessa ja lähti jatkamaan myöhemmin opiskeluaan Northwestern-yliopistossa. Siellä hän suoritti Master of Fine Arts -tutkinnon. Hän myös opettaa siellä nykyisin. Hänen miehensä on teatterinjohtaja Robert Falls. He asuvat Evanstonissa Illinoisissa ja heillä on kolme lasta.
Julkaistut kirjat > Suomeksi

Veden alla.  Suomentanut Gothóni, Arja. Helsinki:  Tammi, 2011.  ISBN 978-951-31-5506-3
Vastavirta.  Suomentanut Gothóni, Arja. Helsinki:  Tammi, 2011.  ISBN 978-951-31-5507-0
Julkaistut kirjat > Englanniksi

Dark Life.  New York:  Scholastic Press, 2010.  ISBN 9780545178143
Rip Tide.  New York:  Scholastic Press, 2011.  ISBN 9780545178433
Inhuman.  New York:  Scholastic Press, 2012.  ISBN 9780545370998
Undaunted.  New York:  Scholastic Press, 2019.  ISBN 9780545371025
Lähde:
Aiheesta muualla

Loikkanen, Maria: Kat Falls - Veden alla Savon Sanomat.  4.4.2011. Viitattu 17.4.2019 (englanniksi).
Veden alla - Kat Falls Tarinoiden syvyydet – Ninnan kirjablogi.  4.1.2014. Viitattu 17.4.2019.
Vastavirta - Kat Falls Tarinoiden syvyydet – Ninnan kirjablogi.  5.3.2014. Viitattu 17.4.2019.
Springen, Karen: Q & A with Kat Falls PublishersWeekly.com.  3.10.2013. Viitattu 17.4.2019 (englanniksi).
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Norja  Ranska  BnF data  Saksa  Israel  Yhdysvallat  Korea  Puola
Polyteismi

Roomalaiset jumalat Minerva, Juppiter ja Juno.
Jumalan olemassaolo
Agnostisismi
Ateismi
Deismi
Henoteismi
Monoteismi
Panenteismi
Panteismi
Polyteismi
Teismi
Jumalatodistukset
Kaikkivaltius
Kaikkivoipaisuuden paradoksi
Kosmologinen todistus
Luonnollinen teologia
Ontologinen todistus
Pahan ongelma
Teleologinen todistus
Jumalausko
Usko
Uskonnollisuus
Uskonnon alkuperä
Uskonto
Uskovainen
Jumaluusoppi
Teologia
Uskonnonfilosofia
näytä
keskustele
Osa artikkelisarjaa
Polyteismi eli monijumalaisuus on uskomista moneen jumalaan. Nämä jumalat ovat henkilöllisiä olentoja, joilla on usein toisistaan poikkeavia luonteenpiirteitä. Jumalilla saattaa olla arvojärjestys ja heillä voi olla eri tehtäviä.
Monet luonnonuskonnot ovat olleet polyteistisia. Polyteismin juuret ulottuvat varhaiskantaisiin heimoyhteiskuntiin, joissa on palvottu erilaisia henkiolentoja, kuten esivanhempia, paikkoihin yhdistettyjä henkiä ja eläinhenkiä sekä usein yhtä hallitsevaa jumalaa. Jokaisella heimolla ja kaupungilla on ollut oma jumalansa. Egyptin ja Babylonian valtakunnissa monijumalaisuus kehittyi, kun eri heimot ja kaupungit yhdistyivät suureksi valtakunnaksi ja niiden paikalliset jumalat tulivat osaksi suurempaa pantheonia eli jumalten yhteisöä. Kun yhteiskunta samalla muuttui monimutkaisemmaksi, jumalatkin saivat omat ammattinsa. Joskus pantheon jäljitteli maanpinnan yhteiskuntajärjestystä.
Entisaikojen monijumalaisia uskontoja olivat esimerkiksi muinaisen Egyptin uskonto, Mesopotamian uskonto, antiikin Kreikan uskonto ja roomalainen uskonto. Näissäkin uskonnoissa saattoi kuitenkin olla käsityksiä ylijumalan tai korkeimman periaatteen olemassaolosta. Lopulta monoteismi eli yksijumalaisuus haastoi monijumalaisuuden kasvaneen monimutkaisuuden.
Nykyaikaisten yhteiskuntien suurista uskonnoista lähimpänä puhdasta monijumalaisuutta on japanilainen šintolaisuus. Myös hindulaisuus, mahajanabuddhalaisuus ja taolaisuus vaikuttavat monijumalaisilta. Monet niiden harjoittajista eivät kuitenkaan pidä temppelien jumalia, buddhia tai bodhisattvoja niinkään eri jumalina, vaan joko yhden Jumalan eri henkilöityminä tai pyhimyksiä vastaavina pyhinä ihmisinä.
Monijumalaisen ihmisen maailma on yksijumalaiseen ihmiseen verrattuna jaettu, moniarvoinen ja vivahteikas. Eri jumalia on pyhille puille ja vesiputouksille, rakkaudelle ja sodalle, sekä kullekin hallitsijalle omana aikanaan. Kaikki eri jumalat ovat kuitenkin rajallisia, eikä yksikään niistä ole kaikkivaltias. Monijumalaisessa maailmassa jumalat tekevätkin päätöksensä jumalallisen konsensuksen kautta. Joissain nykyajan uuspakanallisissa liikkeissä pyritään palauttamaan monijumalaisuuden henkeä.
Aiheesta muualla

Kuvia tai muita tiedostoja aiheesta Polyteismi Wikimedia Commonsissa
Samir Nassar

Samir Nassar (s. 5. heinäkuuta 1950) on syyrialainen maroniitteihin kuuluva katolinen arkkipiispa. Hänet vihittiin papiksi Damasin arkkieparkiaan 17. elokuuta 1980 ja nimitettiin sen johtoon 10. kesäkuuta 2006. Valinta vahvistettiin 14. lokakuuta, ja piispaksi vihkiminen seurasi 26. marraskuuta. Pääkonsekraattorina toimi Nasrallah Pierre Sfeir, jota avustivat Paul Youssef Matar ja Joseph Mahfouz.
Orange Walk

| Orange Walk Orange Walk |
| --- | --- |

 Sijainti
 Koordinaatit: 17°50′0″N, 88°50′0″W 
Valtio:  Belize
Hallinto:  
 – hallinnollinen keskus:  Orange Walk Town
Pinta-ala:  4 636 km²
Väkiluku (2021):  54 216
 – väestötiheys:  11,7 as./km²
Lyhenteet:  
 – ISO 3166:  BZ-OW
Orange Walk on yksi kuudesta Belizen hallintoalueesta. Se sijaitsee Luoteis-Belizessä. Alueen pinta-ala on 4 636 km². Asukasluku oli 54 216 vuonna 2021 (arvio). Hallinnollinen keskus on Orange Walk (Orange Walk Town).
Ässävika

Ässävika eli sigmatismi (puhekielessä myös sammaltaminen tai lespaaminen) on puhevika, jossa henkilöllä on vaikeuksia sibilantti s:n ääntämisessä. Yleisintä s-vika on pienillä lapsilla jäänteenä puheenopettelusta. Ilmiönä se on yleinen, mutta suurin osa lapsista oppii äänteen kuitenkin jo ala-asteen aikana puheterapeutin tai muun harjoituksen myötä eikä ongelmia synny. Puhevika voi kuitenkin jäädä pysyväksi ellei sitä pyritä korjaamaan ennen teini-ikää, koska tämän jälkeen ääntöelinten mukauttaminen uuteen äänteeseen on huomattavasti vaikeampaa.
/s/:n ääntämisen oppimista voidaan edistää, mutta harjoittelussa tulee huomioida myös yksilön oma kehitys. Harvinaisemmissa tapauksissa S-vika voi muiden ääntövaikeuksien tavoin johtua myös vammasta kallon tai ääntöelinten alueella.
Kangasjärvi (Isojoki)

| Kangasjärvi (37> 051.1.001) |
| --- | --- |
Valtiot:  Suomi 
Paikkakunta:  Isojoki
Koordinaatit:  62°09′50″N, 22°00′20″E
Järvinumero:  37.051.1.001 
Mittaustietoja
Pinnankorkeus:  122  m 
Rantaviiva:  3,38 km
Pinta-ala:  47,4 km²
 fiKangasjärvi 
Kangasjärvi keskikokoinen järvi Etelä-Pohjanmaan Isojoella. Se kuuluu Lapväärtinjoen päävesistöön. Suomessa on 38 Kangasjärvi-nimistä järveä. Kangasjärvelle suuntautuu kalastusmatkailua, ja ohjattua toimintaa järjestetään ympäri vuoden.
Kangasjärven rannalla sijaitsee leirintäalue, jossa on myös kahvio. Kangasjärvi tunnetaan kirkasvetisenä järvenä.
Aiheesta muualla

Isojoen kirkonkylän kalastuskunta (Arkistoitu – Internet Archive)
IA-64

| IA-64> Perustietoja |
| --- | --- |
Kehittäjä:  Intel
Valmistaja:  Intel
Arkkitehtuuri ja luokitus
Osoiteavaruus:  64-bit
IA-64 (engl. Intel Architecture 64, Itanium) on Intelin ja Hewlett-Packardin yhteistyössä kehittämä 64-bittinen suoritinarkkitehtuuri, jota Intelin Itanium -perheen suorittimet käyttivät. Sen käskykanta muistuttaa VLIW-suunnitteluperiaatetta, joka käytännössä tarkoittaa sitä, että käskyt koostuvat useammasta rinnakkaisesta RISC-tyylisestä käskystä, mutta IA-64 ei mene äärimmäisyyksiin VLIW-periaatteen seuraamisessa vaan sisältää kompromisseja RISCin suuntaan.
IA-64 tarkoitettiin korvaamaan 64-bittisiä RISC-arkkitehtuureita, kuten HP:n PA-RISC ja SGI:n MIPS-arkkitehtuuri. Tämä tarkoitti vähintään kaikkien ohjelmien kääntämistä uudelleen.
Vuonna 2006 HP, NEC, Hitachi, SGI ja Fujitsu ilmoittivat sijoittavansa yhteensopivien koneiden kehittämiseen 10 miljardia dollaria vuoteen 2010 mennessä. Suorittimen myöhästyminen useita vuosia ja alun suorituskykyongelmat tekivät Itaniumista teollisuuden naurunaiheen ja se sai lempinimen "Itanic" Titanic-laivaan viitaten.
Intel tarkoitti IA-64:n jossain vaiheessa myös korvaamaan PC-koneissa käytetty x86-arkkitehtuuri. IA-64 soveltuu tähän huonosti, koska PC-maailmassa käytettyä IA-32-koodia pitäisi ajaa emuloimalla, mistä syystä useimmat 64-bittisyyttä kaipaavat PC-käyttäjät ovat valinneet mieluummin AMD:n 64-bittisen ratkaisun, AMD64:n.
IA-64:ssä on huomattavasti vaikutteita HP:n PA-RISC-arkkitehtuurista, ja se pystyy suorittamaan vanhaa PA-RISC-koodia ohjelmallisella emulaatiolla ilman kovinkaan suurta nopeushävikkiä. Ohjelmallinen PA-RISC-emulaattori on kaikissa IA-64:ää tukevissa HP-UX:n versioissa.
Kymmenen vuotta Itaniumin julkaisun jälkeen 95 % sitä käyttävistä myydyistä koneista oli HP:n palvelimia ja 3 % NEC:in. SGI sen sijaan ajautui konkurssiin. Vuonna 2015 Hewlett-Packard on ainoa jäljellä oleva Intelin kumppani, joka käyttää IA64-alusta suorittimia.
Toukokuussa 2017 julkaistu Itanium 9700, koodinimeltään Kittson jäi viimeiseksi Itanium-suorittimeksi.
Käskykannan ominaisuuksia > Käskyjen niputus

IA64-käskykannassa jokainen käskysana (bundle) voi sisältää kolme operaatiota.
Useampi käskysana voidaan niputtaa yhteen yhdeksi käskyjoukoksi, jos näiden välillä ei ole riippuvuuksia, ja tällöin nämä saadaan suorittaa rinnakkain, jos suoritin kykenee suorittamaan useamman käskysanan kellojaksossa. Tieto niputuksesta on tallennettu käskysanoihin. Tässä mielessä IA64 ei ole täysin puhdas VLIW, koska samassa kellojaksossa voidaan suorittaa useampia käskysanoja, ja käskysanat voivat sisältää verrattaen pienen määrän käskyjä.
Syy tähän kompromissiin lienee mahdollisuus tehdä myöhemmin tehokkaampia samaa konekielikoodia ajavaa koodia; puhdas VLIW jossa käskysanassa olisi aina kaikki rinnakkain ajettavat käskyt löisi lukkoon myös prosessorin suoritinyksiköiden määrän ja siten ei mahdollistaisi samaa konekielikoodia nopeammin ajavia uusia suoritinmalleja; IA64-käskykanta taas mahdollistaa useampia käskysanoja rinnakkain ajavien suorittimien tekemisen.
Kaikki markkinoille tulleet Itanium-mallit ovat pystyneet suorittamaan kaksi käskysanaa eli maksimissaan 6 operaatiota kellojaksossa.
Käskykannan ominaisuuksia > Rekisterien pyöritys

Käskykanta määrittelee käskyt rekisterien uudelleennimeämiseen. Ylimpiä 3/4 rekistereistä käytetään uudelleennimeämismekanismin kautta. Uudelleennimeäminen perustuu indeksien pyöritykseen; jos rekisteri-indeksiä on pyöritetty kahden verran, tarkoittaa se sitä, että käsky joka näennäisesti osoittaa kokonaislukurekisteriin 32 osoittaakin oikeasti rekisteriin 34. Ylimpään rekisteriin 127 osoittava viite pyörähtää ympäri osoittamaan rekisteriin 33.
Rekisterien pyöritys mahdollistaa esimerkiksi nopeammat funktiokutsut; rekistereitä pyörittämällä voidaan haluttu toisissa rekistereissä oleva data saada näkyviin kutsuttavan funktion sisään tulevina parametrirekistereinä siirtämättä itse dataa.
Käskykannan ominaisuuksia > Rekisterien automaattinen talletus

Jos rekistereitä tarvitaan enemmän kuin niitä on aikaisempien pyöritysten jälkeen vapaana, prosessori osaa itse automaattisesti tallettaa rekistereitä pinoon.
Käskykannan ominaisuuksia > Ehdolliset käskyt ja predikaattirekisterit

IA-64-koodissa pyritään mahdollisimman suuri osa haarautumisista poistamaan ehdollisten käskyjen avulla. Prosessorilla on 64 1-bittistä predikaattorekisteriä, joihin voidaan tallettaa vertailuoperaatioiden tuloksia. Käskysanoissa voidaan määritellä, että operaatio suoritetaan jos tietty ehtorekisteri on tosi tai epätosi.
Käyttöjärjestelmätuki

HP-UX
OpenVMS
Linux. Linux-ytimen versio 6.7 poisti tuen IA-64-käskykannalta marraskuussa 2023. Täten viimeiseksi sitä tukevaksi versioksi jäi pitkään tuettu (LTS) versio Linux 6.6 LTS.
Kajo (Finnjamboree)

| Kajo 2022 |
| --- | --- |
Tyyppi:  Finnjamboree VIII
Alkaa:  15. heinäkuuta 2022
Loppuu:  23. heinäkuuta 2022
Tapahtumapaikka:  Evon nuorisoleirikeskus
Paikkakunta:  Hämeenlinna
Osallistujia:  n. 13 500
Johtaja:  Janne Costiander,  Maria "Kerttu" Nikkari
Järjestäjä:  Suomen Partiolaiset
Kotisivut
Kajo oli järjestyksessään kahdeksas finnjamboree, joka järjestettiin 15.–23.7.2022. Kajolle ilmoittautui 2. helmikuuta 2022 mennessä 13 454 ihmistä. Kajo järjestettiin edeltäjänsä Roihun tapaan Evon nuorisoleirikeskuksessa Hämeenlinnan Evolla.
Yleistä > Osallistuminen

Kajolle ilmoittautuminen alkoi 1. joulukuuta 2021 ja päättyi 2. helmikuuta 2022. Yli 18-vuotiaiden päiväleirille osallistuminen loppui 15. toukokuuta 2022. Ilmoittautumisaikana Kajolle ilmoittautui 13 454 osallistujaa, joista 4 920 oli tarpojia, 2 710 samoajia, 1 400 vaeltajia, 3 250 aikuisia ja 700 alle 12-vuotiaita. Määrissä ei ole otettu huomioon päiväleiriosallistujia.
Kajolle osallistui myös 750 kansainvälistä osallistujaa 20 eri valtiosta, muun muassa Kanadasta ja Australiasta.
Yleistä > Leiriarki

Kajo oli jaettu kuuteen alaleiriin, joiden nimet ovat Tuike, Säde, Halo, Hehku, Fotoni ja Loiste. Kajolla on myös perheleiri Hiukkanen, johon menevät alle 12-vuotiaat ja heidän vanhempansa. Jokaisella alaleirillä oli oma leirihuivinsa, jonka toinen puoli oli alaleirin värinen ja toinen puoli valkoinen. Huivien lisäksi leiritunnisteina toimivat rannekkeet, jotka näyttivät ikäkauden ja joihin oli mahdollista myös ladata rahaa leirillä tapahtuvia maksuja varten.
Lähtökohtaisesti kaikki osallistujat ja tekijät majoittuivat leirillä leirilippukunnissa. Leirillä oli lisäksi leirihotelli, jossa tarjottiin erillismaksusta majoitusta erilaisissa metsämajoitteissa sekä Evo-keskuksen huoneissa.
Leirin aikana järjestettiin yhteisiä ohjelmia, mm. avajaiset, keskiäiset, päättäjäiset, bändi-ilta ja muita musiikkiesityksiä sekä yhteislauluiltoja.
Kajo oli Finnjamboree, jolla leiriläisille tarjottiin laajamittaisesti puhelinten latauspisteitä, ja leirin tiedotuksessa sekä ohjelmassa hyödynnettiin laajasti matkapuhelimia.
Yleistä > Hinta

Kajon normaali osallistujamaksu oli 250 euroa, josta 22 % meni leirin puitteisiin, 15 % ohjelmaan, 11 % leirilippukuntien ja leiriorganisaation materiaaleihin ja kuluihin, 8 % projektitoimiston palveluihin sekä suurleirin hallintoon ja 7 % riskivaraan. Loput 37 % meni leirin ruokahuoltoon.
Leirimaksusta oli mahdollista saada osittainen tai kokonainen vapautus leiristipendien kautta.
Kajon tavoitteet

Kajon tavoitteet:
Olla kaikkien saavutettavissa
Olla yhteinen, ainutlaatuinen ja kansainvälinen partioelämys
Kasvattaa tekemään vastuullisempia valintoja
Luoda uusia tapoja tehdä yleisötilaisuuksia kestävästi
Kajon ohjelma

Kajon ohjelmaan kuului esimerkiksi erilaisia laaksoja. Laaksoja oli kuusi, joiden nimet olivat Elämälaakso, Kanttilaakso, Mittelölaakso, Rauhalaakso, Tulevaisuuslaakso ja Tuumalaakso.
Vastuullisuus

Kajolla kiinnitettiin erityistä huomiota leirin vastuullisuuteen ja ympäristöystävällisyyteen. Leirillä kiinnitettiin mm. erityistä huomiota harmaavesijärjestelmään, koska tuhansien leiriläisten toiminnasta jätevettä syntyy paljon. Leiri hyödynsi ja kehitti edelleen Evon nuorisoleirialueen valmista leiri-infraa. Leirin tavoitteena oli synnyttää kokeilujen pohjalta oppeja tulevien leirien ja muiden yleisötapahtumien tekemiseen kestävästi. Kajolla tehtiin myös leirin kumppaneiden vastuullisuusarviointi leiriä varten kehitetyllä liikennevalomallilla.
Kiusaamistapaukset

Kajolla ilmeni kiusaamistapauksia, jotka olivat lähtöisin Jodel-sovelluksessa käydyistä anonyymeistä keskusteluista. Kiusaamistapaukset kohdistuivat Fotoni-alaleiriin. Jotkut väittivät, että kiusaaminen johtui siitä, että Fotonin yhteydessä toimi perheleiri Hiukkanen ja Fotoni olisi sen takia ollut maastoltaan parempi kuin muut alaleirit. Kiusaamiseen puututtiin muun muassa kehottamalla kaikkia leirille osallistuneita johtajia puuttumaan kiusaamiseen matalalla kynnyksellä, nostamalla asia esille keskiäisissä ennen varsinaista ohjelmaa sekä leirin turvallisuusorganisaation ja henkisen tuen kautta. Muiden alaleirien leiriläiset järjestivät itse mm. kiusaamista vastustavia mielenilmauksia.
Aiheesta muualla

Kajo2022
Suomen Partiolaiset
Partiowiki
Joseph Arnaouti

Joseph Arnaouti (s. 2. toukokuuta 1936 Aleppo) on syyrialainen armenialaiskatolinen piispa. Hänet vihittiin Institut du Clergé Patriarcal de Bzommarin papiksi 5. huhtikuuta 1969 ja nimitettiin Kamichlién eparkian johtoon 21. elokuuta 1989. Piispaksi vihkiminen seurasi 18. maaliskuuta 1990. Pääkonsekraattorina toimi Jean Pierre XVIII Kasparian, jota avustivat André Bedoglouyan ja Krikor Ayvazian.
Arnaouti erosi Kamichlién piispan tehtävistä 10. huhtikuuta 1992. Hän sai 24. toukokuuta 1994 nimityksen San Gregorio de Narek en Buenos Airesin eparkian vihkipiispaksi Argentiinaan ja sitten vuonna 1997 Damasin patriarkaaliseksi eksarkaatiksi Syyriaan. Lisäksi hän sai vuonna 1997 nimityksen Cilician kuuriapiispaksi, jonka tehtävistä hän kuitenkin erosi vuonna 1999.